Kollár, Boris, predseda NR SR (2021-12-02):
Ďakujem pekne, pán predsedajúci, ďakujem za slovo. Vážení kolegovia, máme tunák absolútne rozpoltenú spoločnosť. Jedni sú antivaxeri, druhí sú za očkovanie. Ja sa priznám, že ja som očkovaný dvomi dávkami, s treťou váham, lebo mám ešte silné protilátky. Akonáhle mi klesnú, pôjdem na tretiu dávku. Ale určite s tým nebudem bežať hneď teraz si dať tretiu dávku len preto, že sa to niekomu páči alebo nie. Urobím to až vtedy, keď mi klesnú tieto protilátky tak, že by ma to mohlo ohroziť. Ale rešpektujem každého jedného občana Slovenskej republiky, ktorý sa rozhodne neočkovať. Je to jeho právo a ja za seba môžem povedať, za hnutie SME RODINA, že urobíme všetko pre to a určite nikdy nebudem hlasovať za to, aby očkovanie bolo povinné. Nebudem za to hlasovať. Ale rovnako jedným hlasom hovorím, vyzývam všetkých občanov, keď chcú byť zodpovedný voči sebe a teraz sa nebavme o slobode, vôbec sa nebavme o slobode. Bavme sa o zodpovednosti a o zdraví. Keď chceme byť zdraví a zodpovední voči sebe, voči svojej mame, otcovi, svojim deťom, tak sa dajme očkovať. Preto lebo to je jediná sloboda. Ja by som tuná chcel sa vyjadriť aj k tým témam, ktoré sa týkali tých úmrtí. Pán kolega, musím povedať, že áno, máte pravdu, po očkovaní sa aj umiera. Treba to povedať nahlas tým ľuďom. Dáte si injekciu a môžete na tú injekciu zomrieť. Môžete! A ja to tuná vyhlasujem. Môžete zomrieť. Môžete. A poznám ľudí, ktorí zomreli. Poznám, ale poznám ich sedem. Ale potom poznám 14-tisíc Slovákov, ktorí zomreli na covid. To si treba urobiť, uvedomiť. Viete, keby som sa mohol rozhodnúť, čo si mám vybrať, či riziko siedmych mŕtvych, alebo 14-tisícich, tak ja neviem, tak ja, ja si myslím, každý rozumný, triezve rozmýšľajúci človek si povie, tak pozor tunák zomrelo 14-tisíc ľudí a tuná sedem. A teraz vám vysvetlím tú Českú republiku. My sme získali medzinárodné uznanie. Máme tunák jedného špičkového hlavného koronera Palkoviča, ktorý každého jedného takéhoto vyslovene, a teraz budem trošku, idem na hranu, proste pitvá, absolútne ide do detailu a jasne povie, či to bola diagnóza injekcia, alebo či to bolo proste niečo iné, alebo to bol súbeh niečoho. To znamená, že za toto sme boli pochválení, že každý jeden takto je. Preto je to taká nízka, nízke číslo, len sedem ľudí oproti Česku, kde je vyše stovky, áno? Ale aj keby to bola stovka, kolegovia. Sto ľudí, sto ľudí, keby zomrelo na tú vakcínu, tak je to stále lepšie ako 15-tisíc, ktoré nám tuná zomreli. Teraz si predstavte, že by nezomrelo 15-tisíc ľudí, ale iba sto. Veď to je úžasná, úžasná vec. To znamená, že ja to vnímam ako naozaj nieže slobodu, kašlime už na tú slobodu, ale bavme sa o zodpovednosti a o zdraví vôbec. Tie priebehy tých ľudí, ktorí sú zaočkovaní, tí, tí majú väčšiu šancu to prežiť. Jednak vidíte to dnes aj v nemocniciach. Osemdesiatdva percent sú tam neočkovaní. Neočkovaní! Ja neviem, čo ešte viacej na to povedať. Ale rešpektujem to. Áno, zomierajú na to. Moja suseda teraz je v nemocnici, dostala embóliu. Naozaj, sú s tým spojené obrovské problémy zdravotné, áno, s tým očkovaním. Ale na druhej strane sú s tým zachránené obrovské počty životov, ľudských životov, ktoré naozaj nám umožňujú neskôr tú slobodu, ale teraz hlavne zodpovednosť za zdravie. Dnes máme zaočkovaných 870-tisíc dôchodcov dvomi dávkami a chýba nám 380. Toto je jedna z možností, ako ich stimulovať. Ale ak si to prajete, môžeme to urobiť kľudne tunák zákonom. Máme nad 90 poslancov, môžeme to dať povinne. Neviem, možno sa vám to páči viacej, opozícia, keby sme spravili povinné očkovanie a nebudeme tu diskutovať a nedáme nikomu 500 euro. Ja to, kolegovia, a teraz pri všetkej úcte k vám ako k opozícii, ja to vítam, že to robí takto a že to nechce nakázať. To by mal som s tým problém. A teraz mu ideme vyčítať, ministrovi, že, že je ochotný pustiť perie. Viete čo? Ja neviem, ja skôr budem kozmonaut ako z Igora vytlačím jedno euro. Viete, čo je to z neho dostať euro? To sú strašné problémy. S ním rokujete, hádate sa a tunák je ochotný dať Igor 500 euro dôchodcom a ja nevidím dôvod nezahlasovať za to. Lebo ten dôchodca si to nemusí zobrať na lyžiarske vleky, preboha živého, alebo ku kaderníčke, on to nepotrebuje. Viete, na čo potrebuje dôchodca 500 euro? Má nabitú tú kartu? Aby každý deň išiel za trojeurové menučko sa najesť, lebo nemá na, na jedlo, lebo tak stúpli ceny potravín. A teraz, keď som tu počul, že je ochotný pustiť ešte 100 keš každému jednému, každému jednému dôchodcovi, tak ja sa nebudem obracať teraz už na vás, ja sa obraciam, milí dôchodci, na vás. A teraz hovorím k vám, dôchodcovia. Vláda vám chce dať 100 euro keš v rámci tohto zákona, aby ste si mohli doplatiť zvýšenú cenu energií. Tunák opozícia vykrikuje, jak sa my nestaráme, čo robíme s tými energiami. Tak tuto to robíme. Vláda vám chce dať 100 euro na pokrytie zvýšeného poplatku za elektrickú energiu. Môžeme to tunák spolu prijať. Alebo môže tá opozícia, ktorá len vykrikuje, jak strašne za vás bojuje, tak môžeme to tunák vidieť, ako tento zákon zasabotuje. Opozícia bude teraz hlasovať, či dostanete 100 euro na elektriku, alebo nedostanete. Tak si to veľmi dobre pozrite, ako budú hlasovať opoziční poslanci. A ďalšia vec. Keď tento zákon prejde (potlesk), môžete dostať 500-eurový poukážku alebo šek, alebo to bude karta, to už je jedno. A každý deň môžete ísť na trojeurové menučko do jedálne alebo nejakej reštau..., alebo to môžete dať vnúčikovi, alebo môžete čokoľvek s tým spraviť. Môžete to bárs aj predať priekupníkovi za 400 euro a máte keš. To znamená, že táto vláda vám chce dať 600 mil. euro! Šesťsto miliónov euro! A bude sa o tom teraz hlasovať. A môžeme si o Igorovi Matovičovi myslieť, čo chceme. Jedni ho majú radi, jedni ho nenávidia. Ale to je úplne irelevantné, keď týmto zákonom môžeme vám dať, dôchodci, 600 mil., pomôcť vám v elektrike, pomôcť vám s jedlom a zároveň vás stimulovať na to, aby ste sa dali očkovať. No tak čo je, čo je horšie, ako, ako to nepodporiť? To, to je najhoršia vec, keď tento zákon nepríjmeme. Ja môžem absolútne rešpektovať opozíciu, ktorá hovorí, že no bohviekoľko tých 380-tisíc neočkovaných dôchodcov na to nalanárite. Ja neviem. Ja fakt neviem, jak to zafunguje. A nebudem vám tunák dávať ruku na klát, že viem, že teraz vďaka týmto peniazom sa dajú očkovať. Ale viem jednu vec, že týchto 870-tisíc dôchodcov už tých 500 euro dostane. Takže vy všetci dobre viete, 870-tisíc dôchodcov, obraciam sa k vám, keď tento zákon prejde a opozícia podporí aj spolu s koalíciou, dostanete, 870-tisíc dôchodcov dostane 500 euro a ešte 100 euro na elektriku. A keď to neprejde, tak to sú len také žvásty opozície, jak za vás bojujú. Houby s mákem bojujú! Sú proti vám, keď vám tento zákon nepodporia. (Potlesk.) A keď ako štát získa len 100-tisíc dôchodcov, ktorí sa na základe tohto a kľudne bude používať rétoriku opozície, nechajú uplatiť, pánboh zaplať. Viete, koľko stojí spoločenská hodnota jedného zaočkovaného? Dvanásťtisíc sedemsto euro! Dvanásťtisíc sedemsto euro! Toľko stojí spoločenská, ÚHP to vypočítalo, jedného zaočkovaného občana. Viete, koľko stojí každá hospitalizácia? V Singapure, úžasná ekonomika, každý nezaočkovaný si to musí zaplatiť. Každý sa môže rozhodnúť, tam neni povinné očkovanie, ale akonáhle sa nedáš očkovať, tak ti to naúčtujú, lebo ti štát ponúkol zadarmo vakcínu. Ale ja som za to, aby bola demokracia, aby v tomto každý sa mohol rozhodnúť slobodne. Nie každý sa chce dať očkovať. Nie každý má zdravotný stav taký, že by sa mohol dať očkovať. Ja to všetko rešpektujem a urobím všetko pre to a nikdy nezahlasujem, kolegovia z opozície, nikdy nezahlasuje SME RODINA za to, aby očkovanie bolo povinné. Nikdy! Ale urobím všetko pre to, aby sme stimulovali občanov a nie len dôchodcov, každého jedného, aby sa dal očkovať. A máte pravdu, môže sa stať, že zomre ešte sedem ľudí možno na tie vakcíny, možno aj desať. Ja poznám tiež v mojom okolí, ktorí zomreli na to, ale, bohužiaľ, tu všetci poznáme tých 15-tisíc, už to bude takmer 15-tisíc. Včera 100 ľudí zomrelo na ten covid. Bohužiaľ, to tuná máme a bude tunák a hovoril ako, tunák hovoril pán kolega, áno, príde beta, gama, delta a, ja neviem, omikron, podzikon, ja neviem, ani fevietron, ja neviem s čím, aká forma príde. Budeme to tuná mať stále. Ale budeme sa v tom motať ako prd v gaťách, kým sa nedáme zaočkovať. Rozumiete ma, pán kolega? Tak znamená, že ja vás chcem všetkých poprosiť, kolegovia, všetkých poprosiť, keď trochu, môžete kašlať kľudne na Igora Matoviča, ale keď máte trochu v srdci tých ľudí, za ktorých tak strašne bojujete, tých dôchodcov, tak im dáte tých 600 euro. A keď im ich nedáte, tak ja pôjdem na tlačovku a všetkým to vykričím, tých 870-tisíc dôchodcov okradnete o 600 euro. A pozor! Tých 100 eur dostane aj ten nezaočkovaný dôchodca, aby si mohol doplatiť tú elektriku. Dostane 100 euro a bude, každý jeden dostane keš 100 euro, a bude môcť doplatiť toľko vami propagované a upozorňované v médiách, čo teraz sa ide zvyšovať elektrika. Týmto vyriešime problém elektrickej energie pre dôchodcov, pre všetkých dôchodcov na túto zimnú vykurovaciu sezónu. Tak teraz máme možnosť, pomôžeme tým dôchodcom alebo nepomôžeme tým dôchodcom? A ja som pevne presvedčený, že keď môžeme pomôcť dôchodcom, aj keby to mali dostať len tak zadarmo bez očkovania, tak by som hlasoval všetkými desiatimi, aby dostali 600 euro. A keď ešte k tomu sa môže rozhodnúť, že sa dobrovoľne zaočkujú alebo nezaočkujú, ja neviem, možno, pán kolega, že sa pôjdu len desiati očkovať, ja neviem. Kašlať na to. Ale oni tie peniaze dostanú. Keď tento zákon prejde, dostanú tie peniaze. Dostane tých 870-tisíc dôchodcov, ktorí sú už zaočkovaní, dostanú tie peniaze. Čiže keď vy toto neodsúhlasíte, tak okradnete 870-tisíc dôchodcov o 500 euro a plus stovku na elektriku. Môžete to urobiť, ale potom choďte robiť tlačovku. (Potlesk.) Potom choďte robiť tlačovky. (Reakcia z pléna.) Dobre. To znamená, že absolútny bonus, ako sa hovoria, dve muchy jednou ranou, tak pre mňa v prvom rade je tá podpora tých dôchodcov a až tá druhá rana je pre mňa zaočkovanie tých dôchodcov, ktorí prídu navyše, okrem týchto 870-tisícov máme tu ešte 380-tisíc dôchodcov, ktorí sú nezaočkovaní. Akékoľvek číslo od jedna do 380-tisíc je pre mňa bonus dva. Igor to robí kvôli tomu, aby hlavne zaočkoval týchto dôchodcov. Ja sa na tento zákon pozerám, môžeme si myslieť čokoľvek o ňom, o tom zákone, čokoľvek, ale ja sa na to pozerám, že dostanú, dôchodci okamžite dostanú do ruky 500 euro. Tristo, 870-tisíc dostane okamžite a môže to dať vnúčikovi už na Vianoce, môže to dať hocikomu a môže z toho celý rok chodiť do jedálne na trojeurové menu a môže si vykryť problém s jedlom a plus bonus 100 euro na tú elektriku. Takže keď sa nám zaočkuje aspoň 100-tisíc ľudí, no fajn. Tak sme splnili ten účel a malo to význam. Aj ekonomicky. Ja vám veľmi pekne ďakujem. (Potlesk.)